Държавен вестник, бр. 5, 2004 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  5
Уважаеми данъкоплатци,
Предоставените от Вас лични данни са защитени съгласно Закона за защита на личните данни и Данъчния
процесуален кодекс и се обработват само във връзка с осъществяването на функциите на данъчната админист-
рация, за което са създадени регистри на хартиен и магнитен носител. Случаите, в които Вие сте задължени да
предоставяте Ваши лични данни на данъчните органи, са посочени в данъчното законодателство.  ДПК регла-
ментира в какви случаи и на кои органи данъчните органи предоставят информация, представляваща служебна
тайна, каквато се явяват и Вашите лични данни. Данъчната администрация гарантира Вашето право на достъп
и на поправка на събраните лични данни в съответствие със ЗЗЛД и ДПК. Повече подробности можете да
намерите на интернет адрес: http://www.taxadmin.government.bg/. и на информационните табла в териториалните
данъчни дирекции и създадените към тях данъчни подразделения и изнесени работни места.
Адрес на Главна данъчна дирекция: София, бул. Дондуков 52.
Указания за попълване на декларацията по чл. 2а, ал. 1, т. 1, букви “а” и “б” и ал. 4 от Закона
за корпоративното подоходно облагане за хазартните игри “тото”, “лото” и “залагане върху
резултати от спортни състезания и върху случайни събития”
Организаторите на хазартните игри: тото и лото, залагане върху резултати от спортни състезания и случайни
събития, вместо с корпоративен данък се облагат с окончателен данък върху стойността на получените за всяка
игра залози.
За хазартните игри по чл. 2а, ал. 1, т. 1 ЗКПО данъкът е 8 на сто върху направените залози и се декларира преди
определяне на резултатите от всяка игра (тираж) и се внася в следните срокове:
—за игри със седмичен цикъл—в срок 3 работни дни след определяне на резултатите, но преди определянето
на резултатите от следващата игра;
—при ежедневно провеждане на игрите—в срок 3 работни дни след определяне на резултатите за предходните
седем календарни дни;
—за игри с по-голям цикъл—в 7-дневен срок след определяне на резултатите.
Когато срокът за подаване на тази декларация изтича в извънработно време за ТДД, същата може да се
изпрати от данъчно задължените лица по телефакс.
Приходите от помощни и спомагателни дейности по смисъла на Закона за хазарта вместо с корпоративен
данък се облагат с окончателен данък върху стойността им, определен за съответния вид хазартни игри—за
тези по чл. 2а, ал. 1, т. 1 е в размер на 8 на сто от брутния приход. Съгласно § 1, т. 5 от допълнителната разпоредба
на Закона за хазарта  “помощни и спомагателни дейности” са дейностите, пряко свързани и обслужващи
дейността на организаторите на хазартни игри, като поддръжка и ремонт на собствени игрални съоръжения,
разрешена от този закон рекламна дейност и издаване на бюлетини и други печатни издания, които не са пряко
рекламиране на дейността, издаване и пласиране на билети и други удостоверителни знаци за хазартни игри и
други подобни.
Данъкът върху приходите по чл. 2а, ал. 4 ЗКПО се начислява, декларира и внася до 7-о число на месеца,
следващ този на получаването им, в републиканския бюджет по съответната сметка на териториалната данъчна
дирекция по място на данъчната регистрация на организатора на хазартните игри.